У С Т А В

НА НАРОДНО ЧИТАЛИЩЕ”ВЕДРИНА - 1928”С.ЛОБОШ

ГЛАВА ПЪРВА

ОБЩИ ПОЛОЖЕНИЯ

Чл.1.С този устав, съобразен със Закона на народните читалища се урежда основните положения на вътрешно нормативната уредба на читалището в зависимост от специфичните условия, при които се развива неговата дейност.

Чл.2/1/.Народно читалище”Ведрина - 1928” с.Лобош е традиционно самоуправляващо се българско сдружение, което изпълнява и държавни културно-просветни задачи.В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

/2/.Народно читалище”Ведрина - 1928” с.Лобош е юридическо лице с нестопанска цел със седалище в село Лобош, община Ковачевци, област Перник

/3/.Читалището е вписано в регистъра на Министерство на културата под № 3346 от 08.05.2008 год.

Чл.3.Наименованието е:

Народно Читалище”Ведрина – 1928” с.Лобош, което наименование при необходимост ще се изписва и на латиница по следния начин:Narodho cnitalishte”Vedrina-1928” s.Lobosh.

Чл.4.Читалището работи в тясно взаимодействие с учебните заведения, културните институти, обществени и стопански организации, църквата, фирми и други, които извършват или подпомагат културната дейност.

Чл.5.Читалището подържа най тесни връзки за сътрудничество и координация на културната дейност, организирана от общината и

участва активно в организацията и провеждането на общоградски и общински културни прояви.Съобразява своята дейност със стратегията на общината в областта на културата.

ГЛАВА ВТОРА

ЦЕЛИ И ДЕЙНОСТИ

Чл.6.Основната цел на читалището е да задоволява потребностите на населението, свързани със:

1.развитие и обогатяване на културния живот, социалната и образователна дейност в селото;

2.запазване на обичаите и традициите на населението в селото;

3.разширяване знанията на жителите и приобщаването им към ценностите и постиженията на науката, изкуството икултурата;

4.възпитание в дух на родолюбие и общочовешка нравственост;

5.възпитавани и утвръждаване на националното самосъзнание;

6.осигуряване на достъп до информация;

Чл.7.За постигане на целите по чл.6 читалището извършва основни дейности като:

1.уреждане и подържане на общодостъпна библиотека, читалня, както създаване и подържане на електронни информационни мрежи;

2.развиване и подпомагане на любителско художествено творчество, чрез създаване на колективи и изпълнители в различни жанрове на изкуството, за които има необходимите условия;

3.организиране на курсове, клубове, празненства, концерти, честванияи младежки дейности;

4.събиране и разпространяване на знания за родния край;

5.създаване и съхраняване на музейни колекции съгласно Закона за културното наследство;

6.предоставяне на компютърни и интернет услуги;

Чл.8.Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство като използва приходите от нея за постигане на определените в устава му цели.Читалището не разпределя печалба.

Чл.9.Читалището няма право да предоставя собствено или ползвано от него имущество възмездно или безвъзмездно;

1.за хазартни игри и нощни заведения;

2.за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3.за постоянно ползване на политически партии и организации;

4.на председателя, секретаря, членове на настоятелството и поверителната комисия и на членовете на техните семейства;

Чл.10.Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона на народните читалища.

ГЛАВА ТРЕТА

УПРАВЛЕНИЕ

Чл.11/1/.Членовете на читалището са индивидуални, колективни и почетни.

/2/Индивидуалните членове са действителни и спомагателни.Те са български гаждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващи доброто име на читалището.

1.действителните членове са лица навършили 18 години, които участват в дейността на читалището, редовно плащат членския си внос и имат право да избират и да бъдат избрани;

2.спомагателните членове са лица под 18 години, които нямат право да избират и да бъдат избирани, те нямат право на съвещателен глас;

/3/.Колективните членове съдействат за осъществяване на целите и задачите на читалището, подпомагат неговата дейност, подържат и обогатяват материалната му база и имат право на 1/един/ глас в общото събрание.Колективните членове могат да бъдат:

1.професионални организации;

2.стопански организации;

3.търговски дружества;

4.кооперации и сдружения;

5.културно-просветни и любителски клубове и творчески колективи;

/4/.Почетни членове могат да бъдат български и чужди граждани с изключителни заслуги към читалището.

Чл.12.Действителните, колективните и почетни органи на читалището имат право:

1.да избират и да бъдат избирани в ръководните органи на читалището;

2.Да участват в обсъждането на всички въпроси свързани с дейността на читалището;

3.Да получават информация за работата на Настоятелството и Проверителната комисия;

Чл.13./1/Читалищните членове са длъжни:

1.да спазват Устава

2.да плащат установения членски внос

3.да пазят и обогатяват имуществото

4.да участват активно в дейността на читалището

/2/Читалищните членове ползват с предимство безплатно услугите на читалищната библиотека и интернет клуба.

Чл.14.Членовете на читалището се приемат след подаване на заявление до Настоятелството и се приемат въз основа на решение на Общото събрание.

Чл.15.Членството в читалището се прекратява по решение на Общото събрание при следните случаи:

* при не плащане на членски внос до 3 месеца от началото на календарната година
* - при отказ от участие в дейността на читалището
* - по молба на лицето
* - при грубо нарушаване на устава, непристойно поведение уронващо авторитета и доброто име на читалището, посегателството върху имуществото на читалището – с изключване.

Чл.16.Действителните и колективните членове плащат членски внос:

1.за действителните – определения от Общото събрание размер

2.за колективните – по взаимно договаряне

Чл.17.Органи на читалището са:ОБЩОТО СЪБРАНИЕ, НАСТОЯТЕЛСТВОТО и ПОВЕРИТЕЛНАТА КОМИСИЯ.

Чл.18/1/Върховен орган на читалището е Общото събрание

/2/Общото събрание се състои от всички членове, имащиправо на глас.

Чл.19/1/Общото събрание:

1.изменя и допълва устава;

2.избира и освобождава членовете на настоятелството, поверителната комисия и председателя;

3.приема вътрешните актове, необходими за организацията на дейността на читалището;

4.изключва членове на читалището;

5.определя основни насоки на дейността на читалището;

6.взема решение за членуването или прекратяването на членството в читалищното сдружение;

7.приема бюджета на читалището;

8.приема годишния отчет до 30 март на следващата година;

9.определя размера на членския внос;

10.отменя решения на органите на читалището;

11.взема решения за откриване на клонове на читалището след съгласуване с общината;

12.взема решения за прекратяване на читалището;

13.взема решение за отнасяне до съда на незаконносъобразни действия на ръководството или отделни читалищни членове;

/2/Решенията на общото събрание са задължителни за другите органи на читалището.

Чл.20/1/.Редовно общо събрание на читалището се свиква от настоятелството най-малко веднъж в годината, като на 3/три/ години е Отчетно-изборно.Извънредно общо събрание може да бъде свикано по решение на настоятелството, по искане на поверителната комисия или на една трета част от членовете на читалището с право на глас.При отказ на настоятелството да свика извънредно общо събрание, до 15 дни от постъпването на искането, поверителната комисия или една трета от членовете на читалището с право на глас могат да свикат извънредно общо събрание от свое име.

/2/.Поканата за събрание трябва да съдържа дневния ред, датата, часа и мястото на провеждането му и кой го свиква.Тя трябва да бъде получена срещу подпис или връчена не по-късно от 7/седем/дни преди датата на провеждането.В същия срок на вратата на читалището и други общодостъпни места в с.Лобош, трябва да бъде залепена поканата за събранието.

/3/.Общото събрание е законно, ако на него присъстват най-малко половината от имащите право на глас членове на читалището.При липса на кворум събранието се отлага с 1/един/час.Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/Решенията по чл.19, ал.1, т.1,4,10,11 и 12 от Устава се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове.

/5/.Две трети от членовете на общото събрание на читалището могат да предявят иск пред окръжния съд по седалището на читалището за отменяне на решение на общото събрание, ако то противоречи на закона или устава.Искът се предявява в едномесечен срок от узнаването на решението, но не по-късно от една година от датата на вземане на решението.

Чл.21/1/.Изпълнителен орган на читалището е НАСТОЯТЕЛСТВОТО.То се състои най-малко от 5/петима/членове, избирани за срок от 3/три/години.Същите да нямат роднински връзки по права и сребърна линия до четвърта степен.

/2/.НАСТОЯТЕЛСТВОТО:

1.свиква общото събрание;

2.представлява читалището;

3.свиква и ръководи заседанията на настоятелството и представлява общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на читалището и въз основа решение на настоятелството;

Чл.22/1/.СЕКРЕТАРЯТ на читалището:

1.организира изпълнението на решенията на настоятелството, включително решенията за изпълнение на бюджета;

2.организира текущата основна дейност и допълнителна дейност;

3.отговаря за работата на щатния и хонорувания персонал;

4.представлява читалището заедно и поотделно с председателя;

/2/.секретарят не може да е в роднински връзки с членовете на настоятелството и на поверителната комисия по права и по сребърна линия до четвърта степен, както и да бъде съпруг/съпруга на председателя на читалището.

Чл.23/1/.ПОВЕРИТЕЛНАТА КОМИСИЯ се състои от 3/трима/члена и се избира от общото събрание за срок от 3/три/ години.

/2/.Членовете на поверителната комисия не могат да бъдат лица, които са в трудовоправни отношения с читалището или са роднини на членовете от настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/.поверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/.При констатирани нарушения, поверителната комисия уведомява общото събрание на читалището, апри други данни за извършено престъпление и органите на прокуратурата.

Чл.24.Не могат да бъдат избирани за членове на настоятелството и на поверителната комисия, и за секретари, лица, които са осъждани на лишаване от свобода за умишлени престъпления от общ характер.

Чл.25.Членовете на настоятелството, включително председателя и секретарят подават декларации за конфликт на интереси при условията и по реда на Закона за предотвратяване и разкриване на конфликт на

ГЛАВА ЧЕТВЪРТА

ИМУЩЕСТВО И ФИНАНСИРАНЕ

Чл.26.Имуществото на читалището се състои от правна собственост и от други вещни права, вземания, ценни книжа,други права и задължения.

Чл.27/1/.Читалището набира средства от следните източници:

1.членски внос

2.културно-просветна и информационна дейност; 3.супсидия от държавния и общински бюджет;

4.наеми от движимо и недвижимо имущество;

5.дарения и завещания;

6.други приходи;

/2/.Сумите от дарения се изразходват според волята на дарителя или по решение на настоятелството, ако няма изрично изразена воля на дарителя.

/3/.Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

Чл.28.Читалището не може да отчуждава недвижими вещи и да учредява ипотека върху тях.Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

Чл.29.Читалищното настоятелство изготвя годишен отчет за приходите и разходите, които се приемат от общото събрание.Отчетът за изразходваните от бюджета средства, заедно с отчета за дейността, се представят в община Ковачевци.

Чл..30/1/.Председателят на читалището ежегодно в срок до 10 ноември представя на кмета предложения за своята дейност през следващата година.

/2/.Годишната програма за развитие на читалищната дейност в Община Ковачевци, приета от Общинския съвет се изпълнява от читалището въз основа на финансово обезпечени договори, сключени с Кмета на общината./3/.Председателят на читалището представя ежегодно доклад до 31 март пред Кмета на общината и общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.

Чл.31.Счетоводната отчетност се води в пълно съответствие със Закона за счетоводството и приложимото действащо законодателство

ГЛАВА ПЕТА

ПРЕКРАТЯВАНЕ НА ЧИТАЛИЩЕТО

Чл.32.Читалището може да бъде прекратено съгласно разпоредбите на чл.27 от ЗНЧ.

ГЛАВА ШЕСТА

АДМИНИСТРАТИВНО – НАКАЗАТЕЛНИ РАЗПОРЕДБИ

Чл.33.Прилагат се административно наказателни разпоредби по чл.31, чл.32, чл.33 и чл.34 от ЗНЧ.

Чл.З4.За неуредените в настоящия устав и ЗНЧ случаи се прилага Законът за юридически лица с нестопанска цел.

ГЛАВА СЕДМА

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1.Читалището има кръгъл печат,в средата с.Лобош, с надпис около него:Народно Читалище”Ведрина - 1928” общ.Ковачевци.

Този нов Устав е приет на редовно общо събрание на читалището, проведено на 30.03.2010 година, съобразно § 34 от ПЗР на ЗИД на Закона за народните читалища, обн.ДВ бр.42 от 2009 год. и отменя Устава на читалището, приет от общото събрание, проведено на22.12.2004 год.. Същият е подписан в 2/два/ екземпляра от присъстващите действителни членове на читалището, съгласно приложения списък, представляващ неразделна част от Устава.

ПРЕДСЕДАТЕЛ:

/Г.Шияков/